《梦锡遗蔗》
宋代·孔平仲

忆昔游五岭，甘蔗弥野阔。一来琅琊城，此味久所阙。

商人自东南，驾海连天筏。所致虽不多，爱养尚如活。

傍求未得之，分遗意特达。中凝甘露浆，外削紫玉屑。

渐欣入佳境，仍喜对高节。应知方著书，持此解消渴。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。